Diari Oficial de la Generalitat Valenciana


Sumari del DOGV 5327, del 18-08-2006 (2006/9907)

RESOLUCIÓ de 9 d'agost de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits núm. 147/2005, per a la provisió de llocs de treball de naturalesa funcionarial, sector administració especial, grup A, amb el requisit de llicenciat en psicologia i altres titulacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/9907


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 9 d'agost de 2006, de la Direcció General d'Administració Autonòmica, per la qual s'adjudiquen destinacions als participants en el concurs de mèrits núm. 147/2005, per a la provisió de llocs de treball de naturalesa funcionarial, sector administració especial, grup A, amb el requisit de llicenciat en psicologia i altres titulacions. [2006/9907]  
Per resolució de data 31 d'octubre de 2005, de la Direcció General d'Administració Aautonòmica, es convoca concurs de mèrits núm. 147/2005, per a la provisió de llocs de treball de naturalesa funcionarial, sector administració especial, grup A, amb el requisit de llicenciat en psicologia i altres titulacions (DOGV núm. 5.138, de 18 de novembre de 2005).  
Per resolució de 17 de juliol de 2006, de la Direcció General d'Administració Autonòmica, s'amplia el termini establit per a resoldre la convocatòria de l'esmentat concurs de mèrits (DOGV núm. 5.311, de 26 de juliol de 2006).  
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió de Valoració es va formular, en data 27de juliol de 2006, la proposta definitiva d'adjudicació.  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Govern Valencià pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer. Fer públiques les puntuacions obtingudes pels participants en el concurs de mèrits núm. 147/2005 i adjudicar amb destinació definitiva els llocs de treball relacionats en l'annex de la present resolució.  
Segon. Declarar deserts els llocs de treball que no han sigut adjudicats en este concurs.  
Tercer. Cessament i preses de possessió.  
Cessament. El personal que ocupa lloc de treball i ha obtingut destinació en el present concurs, cessarà d'ofici el dia 30 de setembre de 2006. Igualment cessarà d'ofici en la mateixa data, el personal que estiga ocupant un lloc de treball adjudicat.  
Preses de possessió. L'acte de presa de possessió, al qual queda convocat el personal que ha obtingut destinació, tindrà lloc el dia 2 d'octubre de 2006, a les 10,00 hores, en les següents seus, segons la província en què radique el lloc:  
a) Direcció Territorial de la Conselleria de Justícia, Interior i Administracions Públiques a Alacant, Rambla Méndez Núñez, núm. 41 (Torre Generalitat) CP 03872 Alacant.  
b) Direcció Territorial de la Conselleria de Justícia, Interior i Administracions Públiques a Castelló, C/ Major, núm. 78 CP 12314 Castelló de la Plana.  
c) Conselleria de Justícia, Interior i Administracions Públiques, Servici de Provisió de Llocs de la Direcció General d'Administració autonòmica, C/ Miquelet núm. 5-2n, CP 46674 València.  
Els efectes administratius i econòmics de la presa de possessió seran del dia 1 d'octubre de 2006.  
Quart. Recurs.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat contenciós administratiu de la ciutat de València, en el termini de dos mesos a comptar de l'endemà de la publicació de la present resolució.  
València, 9 d'agost de 2006.. El director general d'Administració Autonòmica: Miguel Antonio Crespo Marzal.